CELEX: 62009CA0123
Language: mt
Date: 2010-04-29 00:00:00
Title: Kawża C-123/09: Sentenza tal-Qorti tal-Ġustizzja (It-Tielet Awla) tad- 29 ta’ April 2010 (talba għal deċiżjoni preliminari tal-Finanzgericht München — il-Ġermanja) — Roeckl Sporthandschuhe GmbH & Co. KG vs Hauptzollamt München (Tariffa Doganali Komuni — Intestaturi tariffarji — Klassifikazzjoni tan-Nomenklatura Magħquda ta’ ingwanti tal-irkib taż-żwiemel — Intestatura 3926 — Intestatura 6116)

19.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/13
            
         
      Sentenza tal-Qorti tal-Ġustizzja (It-Tielet Awla) tad-29 ta’ April 2010 (talba għal deċiżjoni preliminari tal-Finanzgericht München — il-Ġermanja) — Roeckl Sporthandschuhe GmbH & Co. KG vs Hauptzollamt München
      (Kawża C-123/09) (1)
      
      (Tariffa Doganali Komuni - Intestaturi tariffarji - Klassifikazzjoni tan-Nomenklatura Magħquda ta’ ingwanti tal-irkib taż-żwiemel - Intestatura 3926 - Intestatura 6116)
      (2010/C 161/18)
      Lingwa tal-kawża: il-Ġermaniż
      
         Qorti tar-rinviju
      
      Finanzgericht München
      
         Partijiet fil-kawża prinċipali
      
      
         Rikorrenti: Roeckl Sporthandschuhe GmbH & Co. KG
      
         Konvenut: Hauptzollamt München
      
         Suġġett
      
      Talba għal deċiżjoni preliminari — Finanzgericht München — Interpretazzjoni tal-Anness I tar-Regolament tal-Kunsill (KEE) Nru 2658/87, tat-23 ta’ Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU Edizzjoni Speċjali bil-Malti, Kapitolu 2, Vol. 2, p. 382) kif emendata bir-Regolament tal-Kummissjoni (KE) Nru 1789/2003, tal-11 ta’ Settembru 2003 (ĠU Edizzjoni Speċjali bil-Malti, Kapitolu 2, Vol. 14, p. 3) — Prodott tat-tessut magħmul raff fuq naħa bl-iskop waħdieni li tissaħħaħ l-adeżjoni ta’ kisja ta’ materjal tal-plastik — Klassifikazzjoni fis-subintestatura 3926 20 00 tan-Nomenklatura Magħquda
      
         Dispożittiv
      
      In-Nomenklatura Magħquda li tikkostitwixxi l-Anness I tar-Regolament tal-Kunsill (KEE) Nru 2658/87, tat-23 ta’ Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana, kif emendata bir-Regolament tal-Kummissjoni (KE) Nru 1789/2003, tal-11 ta’ Settembru 2003, għandha tiġi interpretata fis-sens li ingwanti għall-irkib taż-żwiemel, bħal dawk inkwistjoni fil-kawża prinċipali, magħmula minn tessut li sar raff min-naħa waħda u mgħottija b’kisja tal-materjal plastiku, u fejn il-kisja tat-tisħiħ saret raffa fuq naħa u mbagħad ġiet miksija bl-ixkuma tal-polyurethane, li għandha funzjoni essenzjali għall-użu tal-ingwanti bħala ingwanti tal-irkib taż-żwiemel, għandhom jiġu kklassifikati taħt is-subintestatura 3926 20 00 tan-NM.
      
         (1)  ĠU C 129, 06.06.2009